### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 21. februar 2024 har vedtaget Magistratens indstilling i overensstemmelse med erklæring fra Børn og Unge-udvalget af 7. februar 2024.

Enhedslisten de Rød-Grønnes byrådsgruppe og Tim Olesen kunne ikke tiltræde indstillingen.

###

.

### Resume

Som en del af Børn og Unges finansiering af velfærdspuljen indstilles det, at åbningstiden i SFO reduceres med en halv time mandag eftermiddag, så SFO’en fra den 1. august 2024 lukker kl. 16.30 om mandagen.

I budget 2024-2027 er 75 mio. kr. omprioriteret til velfærdspuljen. De 75 mio. kr. finansieres af magistratsafdelingerne og Børn og Unges andel heraf udgør 24 mio. kr. Den reducerede åbningstid i SFO indgår som en del af Børn og Unges finansiering til velfærdspuljen på 24 mio. kr., som forligskredsen bag budget 2024-2027 blev orienteret om i december 2023.

Med ændringen i åbningstiden i SFO’en om mandagen vil SFO’ernes lukketidspunkter blive de samme som dagtilbuddenes. Som en del af besparelserne i budget 2023-2026 vedtog byrådet, at dagtilbuddene skulle lukke en halv time tidligere mandag eftermiddag.

### Beslutningspunkter

Det indstilles:

At 1) åbningstiden i SFO reduceres med en halv time mandag eftermiddag, således at SFO’en lukker kl. 16.30.

### Borgmesterens Afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 23-01-2024

Verner Svendsen:

Fremsendes til [adresse] med bemærkning, at Magistraten i mødet den 23. januar 2024 anbefaler, at byrådet tiltræder Magistratsafdelingen for Børn og Unges indstilling af 11. januar 2024.

Tim Olesen tog forbehold.

Karlo Schmidt var forhindret i at deltage i sagens behandling.

Udvalg: [adresse]

Dato: 31-01-2024

Verner Svendsen:

Fremsendes til Børn og Unge-udvalget til behandling i henhold til beslutning i byrådets møde den 31. januar 2024.

Udvalg: Børn- og Unge-udvalget

Dato: 07-02-2024

Verner Svendsen:

Udvalget kunne enstemmigt tiltræde indstillingen med følgende bemærkning:

”Udvalget vil gerne følge udviklingen fremadrettet. Forvaltningen vil vende tilbage til udvalget med en status efter skoleåret 2024/2025.”